Juli Ronjat

Juli Antòni Ronjat (en nòrma mistralenca Jùli Rounjat, en francés Jules Ronjat; Vièna, 12 de novembre de 1864 - Lion, 16 de genièr de 1925) foguèt un lingüista e filològ occitan.

Trabalhèt subretot sul domeni occitan. Es l'autor de l'ortografia provençala, que descriu oficialament la nòrma mistralencaL'ourtougràfi prouvençalo se pòt descargar sul sit de Ciel d'Oc : https://web.archive.org/web/20071225155200/http://sites.univ-provence.fr/tresoc/libre/libr0168.htmDe l'orthographe provençale se pòt descargar sul sit de Ciel d'Oc : https://web.archive.org/web/20080616143657/http://sites.univ-provence.fr/tresoc/libre/libr0085.htm.

Faguèt la relectura del famós Cours de linguistique générale de SaussurePrefaci d'aquel vist sus http://books.google.com/books?id=s5JrAAAAIAAJ&q=Jules+Ronjat&dq=Jules+Ronjat&lr=&ei=ST6TSMy9Ko6AjwHm0oDsDw&hl=fr&pgis=1.

'Inventa' la nocion de Creissent dins sa tèsi sus la sintaxi occitana, en 1913Essai de syntaxe des parlers provençaux modernes, Mâcon, Protat, 1913, représ mai tard dins sa Grammaire istorique....
Maridat amb una alemanda, poguèt tanben estudiar lo desvolopament del bilingüisme sus son filh Loís, dins sa tèsi complementàriaLe développement du langage observé chez un enfant bilingue. Paris: Librairie Ancienne Honoré Champion, 1913..

Son òbra màger, la Grammaire istorique des parlers provençaux modernes utiliza una grafia francesa experimentala, amb en particular la supression de las achas (istorique al lòc d'historique). Moriguèt en 1925 abans de n'acabar la publicacion, que foguèt facha per sa femna Ilse.

Èra sòci del Felibritge e ne foguèt lo linguista oficial.

 Seis òbras 
 Grammaire istorique [sic] des parlers provençaux modernes (1930-1941), la gramatica pus completa de l'occitan contemporanèu.
 L'ortografia provençala <L'ourtougràfi prouvençalo>, 1937, resumit dei principis de la grafia mistralenca.

 Referéncias 

Ronjat, Juli
Categoria:Naissença en 1864
Categoria:Decès en 1925